*Par slēgta konkursa*

*“Tramvaja infrastruktūras pielāgošana*

*zemās grīdas tramvaja parametriem. 7.tramvaja maršruts.”*

 *(ID Nr.RS/2022/12) kandidātu atlases nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā pretendenta ir saņēmusi vēstuli ar lūgumu sniegt skaidrojumu par nolikumā ietvertajām prasībām.

***1.jautājums:***

*Lūdzam pievienot iepirkuma līguma projektu, ja tāds ir pieejams.*

**Atbilde:**

Paskaidrojam, ka šobrīd pie kandidātu atlases nolikuma līguma projekts netika pievienots un nav pieejams.

***2.jautājums:***

*Ja līguma projekts nav pieejams, lūdzam sniegt informāciju:*

1. *Vai būs pieejama priekšapmaksa? Ja būs, tad cik procentuāli liela?*
2. *Vai būs jāiesniedz līguma izpildes garantija? Ja būs, tad cik procentuāli liela?*
3. *Cik ilga jānodrošina garantija un vai būs jāiesniedz garantijas laika garantijas polise? Ja būs, tad cik procentuāli liela?*
4. *Vai maksājumiem būs ieturējums? Ja jā, tad cik procentuāli liels?*

**Atbildes:**

1. Informējam, ka līgumā plānots paredzēt, ka Pasūtītājs samaksā būvuzņēmējam avansu 10 % (desmit procentu) apmērā no līguma summas, ar nosacījumu, ka būvuzņēmējs iesniedz Pasūtītājam apdrošināšanas sabiedrības vai kredītiestādes izsniegtu avansa garantiju maksājamā avansa apmērā.
2. Informējam, ka līgumā nav plānots paredzēt līguma izpildes garantijas iesniegšana.
3. Informējam, ka līgumā plānots paredzēt garantijas laiku 3 (gadi) būvobjektam, izņemot ceļu horizontālo apzīmējumu, un 2 (divi) gadi uzklātajam ceļa horizontālajam apzīmējumam no objekta pieņemšanas ekspluatācijā, kā arī plānots paredzēt, ka uz 5% no izpildīto darbu maksājuma summas būvuzņēmējs uz garantijas termiņu pēc akta par objekta pieņemšanu ekspluatācijā parakstīšanas izsniedz bankas garantiju vai apdrošināšanas sabiedrības polisi, garantijas laikā radušos defektu novēršanai.
4. Informējam, ka līgumā plānots paredzēt, ka samaksa par faktiski padarīto darbu tiks veikta 1 (vienu) reizi mēnesī, atbilstoši iepirkuma līgumā paredzētajām cenām, veicot ieturējumu no ikmēneša maksājuma proporcionāli izmaksātajam avansam, kā arī papildus ieturot 10% (desmit procentus).

Iepirkumu komisijas priekšsēdētāja Karīna Meiberga